kardosdrur/scandi-wiki huggingface dataset:
Ole Irgens

Ole Irgens henviser til:

 Ole Irgens (biskop) (1724–1803) – norsk biskop
 Ole Irgens (politiker) (1829–1906) – norsk politiker
Annabelle Wallis

Annabelle Wallis (født 25. september 1984) er en engelsk skuespiller, bedst kendt for sin rolle som Jane Seymour i Showtimes tv-serie The Tudors (2009-10), Birgitta i ABCs drama Pan Am (2011), Grace Burgess i BBCs drama Peaky Blinders (2013-16) og Mia Gordon i den overnaturlige horrorfilm Annabelle (2014).

Filmografi

Film

Referencer

Eksterne links 

 

Skuespillere fra England
Personer fra Oxford
Samtgemeinde Artland

Artland er en samtgemeinde og en selvstændig kommune beliggende i den
nordlige del af Landkreis Osnabrück, i den tyske delstat Niedersachsen. Samtgemeindens administration ligger i byen Quakenbrück, og de øvrige kommuner i forbundet er Badbergen, Menslage, Nortrup.

Geografi 
Samtgemeinden grænser mod syd til Samtgemeinde Fürstenau og Samtgemeinde Bersenbrück i Landkreis Osnabrück, mod vest til Landkreis Emsland, mod nord til Landkreis Cloppenburg og mod øst til Landkreis Vechta. Den ligger i et fladt gestlandskab med en gennemsnitlig højde på 25 moh. Den har en udstrækning på 15 kilometer i nord-sydlig retning, 25 kilometer i øst-vestlig retning, og et samlet areal på 189 km².

Samtgemeinden ligger i et marskområde på den Nordtyske Slette, og gennemløbes af floden Hase, der i Quakenbrück danner et indlandsdelta.

Eksterne kilder/henvisninger 

 Byens websted

Kommuner i Niedersachsen
Partia Socialiste e Shqipërisë

Partia Socialiste e Shqipërisë (Albaniens Socialistiske Parti) er et socialdemokratiskt/socialliberalt parti. Det er det største parti og regeringsparti i Albanien. Ved det seneste parlamentsvalg i 2013 fik partiet 65 pladser i Albaniens parlament (Kuvendi i Shqipërisë), som i alt har 140 pladser. Partiet har flere gange tidligere haft regeringsmagten siden enpartistaten blev opløst i 1991. Partiet er det største parti i koalitionen Alliancen for et europæisk Albanien (ASHE). Ved valget fik koalitionen 57,63% af stemmerne mod Partia Demokratike e Shqipërisë 39,46%. Herved genvandt partiet regeringsmagten, som den mistede i 2005.

Albaniens Socialistiske Parti er skabt fra det tidligere Partia e Punës e Shqipërisë (Albaniens Arbejderparti). Ved stiftelsen i 1991 ændrede man ideologi til socialdemokratisme. Fatos Nano var partiets første leder og han reformerede det gamle kommunistparti og gjorde det til medlem af Socialistisk Internationale.

Fatos Nano blev 1 september 2005 afløst af den nuværende partileder Edi Rama, som tidligere var borgmester i Tirana.

Parlamentsvalg

Mandater i parlamentet

Regeringsledere fra partiet

Referencer 

Politiske partier i Albanien
Socialdemokratiske partier
Flemming Dahl

Gösta Flemming Lauge Rietz Granzow Dahl (født 12. februar 1896 i København, død 21. marts 1976 i Ordrup) var en dansk historiker, gymnasielærer, stadsarkivar og forfatter, som blandt andet arbejdede ved Rigsarkivet, Det Kongelige Bibliotek og Dansk Biografisk Leksikon. Gift i 1923 med børnebogsforfatterinden Minna Friis.

Flemming Dahl var søn af professor Frantz Dahl og Maria Vilhelmina Granzow. Året efter at hans uddannelse som cand. mag. i historie, dansk og tysk i 1922 var færdig, blev han gymnasielærer, hvilket han var frem til 1934. Fra 1929 under stiftende titler var han medarbejder på Rigsarkivet. På grund af sit nazistiske tilhørsforhold i 1930'erne og under besættelsen blev Flemming Dahl suspenderet fra Rigsarkivet i juni 1945 og helt afskediget i marts 1948. Flemming Dahl havde været medlem af DNSAP, under besættelsen som en af de ledende i partiets inderkreds og blev beskrevet som et ledende medlem indenfor partiets Landsledelse for Kultur. Han var derefter medarbejder ved Det Danske Sprog- og Litteraturselskab. 1952-70 arbejdede han på Det Kongelige Bibliotek som arkivar.

Kilder 

Nazister fra Danmark
Arkivarer fra Danmark
Faglitterære forfattere fra Danmark
Historikere fra Danmark
Gymnasielærere fra Danmark
Danskere i 1900-tallet
Personer fra København
Studenter fra Metropolitanskolen
The Kop

The Kop eller Spion Kop er i daglig tale navnet på en særlig sektion på Liverpools fodboldstadion, hvor fodboldklubbens særlig dedikerede fans stå eller sidder. Begrebet er særlig anvendt i Storbritannien.

Den første anvendelse af navnet "Kop" for en afdeling af et fodboldstadion var på Woolwich Arsenal's stadion Manor Ground i 1904.

I 1906 rapporterede Liverpool Echo's sportsredaktør, at navnet 'Spion Kop' var taget i brug for en sektion på Liverpool F.C.'s stadion Anfield. En lang række stadions til fodbold og rugby anvendte betegnelsen de følgende år.

Det er omdiskuteret, hvad der skal til for at udgøre en "kop". Størrelse og placering på stadion varierer, men der er som regel tale om et område bag det ene mål, hvor hjemmeholdets mest højlydte supportere befinder sig.

Ved samme lejlighed gav man tribunen et nyt navn: Spion Kop. Dette navn stammer fra Spioenkop, en høj i Sydafrikas Natalprovins. Her fandt et af de blodigste slag i den anden boerkrig sted i år 1900. 320 britiske soldater blev dræbt, mens 500 blev såret. Langt de fleste af dem kom fra Merseyside-området, så derfor var det meget naturligt at mindes dem på denne måde.

Kops på stadions

Noter

Litteratur 

 Inglis, Simon. The Football Grounds of England and Wales (Collins Willow, 1982)
 Kelly, Stephen F. The Kop, (Virgin Books, 2005)
 Pearce, James. How Kop tuned in to glory days, Liverpool Echo. 23 August 2006.
 Chapple, Mike. Spion Kop's mixture of myth and magic  Liverpool Daily Post, 25 August 2006.

External links 
 The incredible story behind the Kop Guided by local historian Raymond Heron, BBC Sport's Mark Lawrenson visits Spion Kop in South Africa.

Fodboldstadioner
Liverpool F.C.
Andy Sundstrøm

Andy Sundstrøm (født 1940) er en dansk guitarist og komponist.

Han er uddannet som klassisk guitarist på Musikkonservatoriet i København, og han har selv undervist på konservatoriet i 11 år.

Han blev i 1982 tilknyttet Danmarks Radio, men var allerede i 1970erne freelance komponist for Radioteatret.

I Danmarks Radio var han udsendelsesproducent, studievært og lydproducer for Radiounderholdningsorkestret.
 
Ved siden af sit radioarbejde har Andy Sundstrøm komponeret musik til dansk film og teater, bl.a. til Jens Jørgen Thorsens, Stille dage i Clichy og Nørrebros Teaters opsætning af Othello.

I 1996 udgav han sammen med kgl. operasanger Aage Haugland en cd med 24 digte af Tom Kristensen og som mandolin-spiller har han medvirket på en cd med Radiounderholdningsorkestret og Dario Campeotto.

Han har optrådt med Trille, Birgitte Grimstad og Cæsar, og han har komponeret mange viser, der er blevet indspillet på plader og udgivet i sangbøger.

Eksterne henvisninger 
 allerødnyt − Andy Sundstrøm fylder 70 år 

Guitarister fra Danmark
Badbergen

Badbergen er en kommune med knap 4.500 indbyggere (2013), beliggende i den nordlige del af Landkreis Osnabrück, i den tyske delstat Niedersachsen. Kommunen er en del af Samtgemeinde Artland hvis administration ligger i byen Quakenbrück.

Geografi 

Badbergen ligger på Nordtyske Slette midt i marsklandskabet omkring Artland.

Floden Hase løber gennem kommunen fra syd, fra Teutoburger Wald.

Inddeling 
Kommunen blev dannet i 1972 sammenlægning med de tidligere kommuner Grönloh, Groß Mimmelage, Grothe, Langen, Lechterke, Vehs, Wehdel og Wulften.

Nabokommuner 
Badbergen grænser mod syd til Gehrde og Bersenbrück, mod vest til Nortrup og Menslage, mod nord til Quakenbrück og mod øst til Dinklage og Holdorf (begge i Landkreis Vechta).

Eksterne kilder/henvisninger 

 Byens websted

Kommuner i Niedersachsen
Delmængde

Indenfor matematik, og specielt indenfor mængdelæren, er en mængde A en delmængde af en mængde B hvis A er "indeholdt" i B (hvis alle elementer af A også er elementer af B). I symboler skriver vi .

A er en ægte delmængde af B hvis og kun hvis A er en delmængde af B, og det samtidig er gældende at . Dette symboliseres således: . Dersom vi har tre mængder, A, B og C, som vist nedenfor, vil følgende udsagn være sande:

 

 

 

 

 

 

 

Mængdelære
Svanemærket

Svanemærket er et nordiske miljømærke for produkter, der ikke er fødevarer. Det blev etableret af Nordisk Ministerråd i 1989, og Danmark tilsluttede sig i 1997. Svanemærket anvendes i alle nordiske lande.

Varer med mærket indikerer varen er blandt de mindst miljøbelastende i den pågældende varegruppe. Svanemærket sætter grænser for udledning af giftige stoffer og for indholdet af uønskede stoffer i varen. Ydermere stille der garanti for at kravene for sundhedsproblematiske indholdstoffer er blandt de mindst miljøbelastende. Svanemærket revurderes løbende for at holde på forkant med forskning og udvikling på området.

Eksterne henvisninger og kilder 
 Om Svanen — Nordisk samarbeid 
 Miljømærkning Danmark         - Ecolabel

Nordisk Råd
Miljøbeskyttelse
Certificeringsmærker
Etableret i 1989
Forbrugersymboler
Krabben med de gyldne klosakse

Krabben med de gyldne klosakse (andre titler Krabben med guld-kløerne, Guldkrabben og Krabben med de gyldne kløer, originaltitel Le Crabe aux pinces d'or) er det niende album i tegneserien om Tintins oplevelser. Det er skrevet og tegnet af den belgiske tegneserieskaber Hergé og blev udgivet i 1941 i sort-hvid og i 1943 i farver.

Historien handler om den unge reporter Tintin og hans hund Terry, som opdager at en krabbedåse indeholder et papir som fører til fragtskibet Karaboudjan. Ombord på Karaboudjan er der en masse som Tintin opdager der er gemt opium i. Han tager til Marokkos Saharaørken, hvor han bliver opdaget af nogle ryttere som tager ham med til Karaboudjans destination: Bagghar i Marokko. I albummet introduceres kaptajn Haddock, som bliver en central figur i serien. Dele af plottet er blevet brugt i Steven Spielbergs film Tintin: Enhjørningens hemmelighed fra 2011.

Nogle franske udgaver 
1940-1941: Les Aventures de Tintin et Milou, fortsat serie i Le Soir Jeunesse 17. oktober 1940 – 3. september 1941 og i Le Soir 23. september 1941 – 18. oktober 1941.
1942-1943: Le crabe aux pinces d'or, fortsat serie i Cœurs Vaillants nr. 25, 21. juni 1942 – nr. 21, 23. mai 1943.
 1941: Les aventures de Tintin – Le crabe aux pinces d'or , album fra Casterman i sort-hvid.
 1943: Les Aventures de Tintin – Le crabe aux pinces d'or, farvealbum fra Casterman. 62 tegneseriesider i farver, heraf 4 trykt til kant.
 1948: Revideret album fra Casterman. De fire sider er omtegnet, så de har hvid margen.
 1959: Revideret album fra Casterman. Negre ændret til kaukasiske personer.

Danske udgaver 
Føljetoner
 1948-1949: Krabben med de gyldne klosakse. Fortsat serie i Kong Kylie nr. 1, fredag 31. december 1948 – nr. 44, fredag 28. oktober 1949.
 1961: Krabben med guldkløerne. Fortsat serie i Politiken nr. 123, onsdag 1. februar 1961 – nr. 254, torsdag 15. juni 1961.
 1968-1969: Guldkrabben. Fortsat serie i Politiken nr. 55, søndag 24. november 1968 – nr. 88, søndag 28. december 1969.
 1973-74: Krabben med de gyldne kløer. Fortsat serie i Billed-Bladet.

Album
 1970: Tintins oplevelser nr. 17 (gammel standardudgave). Krabben med de gyldne kløer. Illustrationsforlaget, .
 1988: Albumklubben Comics nr. 26. Tintin: Krabben med de gyldne kløer. .
 2006: Tintins oplevelser (retroudgave). Krabben med de gyldne klosakse. 2. udgave. Carlsen Comics, . Fra 2. oplag, 2012, Cobolt, .
 2008: Tintins oplevelser nr. 9. Krabben med de gyldne klosakse. Carlsen minicomics, .
 2011: Tintins oplevelser (ny standardudgave). Krabben med de gyldne klosakse. Cobolt, .
 2018: Reporteren Tintins oplevelser (fundamentalistisk retroudgave). Krabben med de gyldne klosakse. 100 tegneseriesider i sort-hvid, 4 sider i farver, totalt 116 sider, indbundet. 5. udgave. Cobolt, .
 2021: Tintins oplevelser (jubilæumsudgave). Krabben med de gyldne klosakse. 62 tegneseriesider i farver, totalt 80 sider, indbundet. 6. udgave. Cobolt, .

Referencer 

Tintin-album
Litteratur i 1941
Rackham den Rødes skat

Rackham den Rødes skat (fransk originaltitel Le Trésor de Rackham le Rouge) er det tolvte album i tegneserien om Tintins oplevelser. Det er skrevet og tegnet af den belgiske tegneserieskaber Hergé og blev udgivet i 1944. Det er anden del af to, hvor den første er Enhjørningens hemmelighed, der udkom året inden.

Hæftet handler om den unge reporter Tintin og hans gamle ven kaptajn Haddock, der er på sporet af  piraten Rackham den Rødes skat, som findes på det sunkne skib Enhjørningen, og tager på en ekspedition for at finde den. De får hjælp af professor Tournesol, der har fremstillet en ubåd. Det er den først gang at Tournesol optræder, og albummet er det bedst sælgende i serien om Tintin.

Nogle franske udgaver 
1943: Les aventures de Tintin et Milou, fortsat serie i Le Soir 19. februar 1943 – 23. september 1943.
 1945: Les aventures de Tintin – Le Trésor de Rackham le Rouge, album fra Casterman. 62 tegneseriesider i farver.

Danske udgaver 
Føljetoner
 1961-1962: Rackham den Rødes skat. Fortsat serie i Politiken nr. 34, fredag 3. november 1961 – nr. 177, tirsdag 27. marts 1962.
 1968-1969: Rackham den Rødes skat. Fortsat serie i fart og tempo nr. 37, fredag 13. september 1968 – nr. 9, fredag 28. februar 1969.
 1980-1982: Rackham den Rødes skat. Fortsat serie i Politiken nr. 276, søndag 6. juli 1980– nr. 101, søndag 10. januar 1982.
 1982-1983: Rackham den Rødes skat. Fortsat serie i Århus Stiftstidende søndag 24. januar 1982 – søndag 3. april 1983.
 ca. 1982: Rackham den Rødes skat. Fortsat serie i Billed-Bladet.
Album
 1960: Tintins oplevelser nr. 12 (gammel standardudgave). Rackham den Rødes skat. Illustrationsforlaget. Genoptryk har .
 1982: Tintins oplevelser (dobbeltbind) „Enhjørningen”s hemmelighed & Rackham den Rødes skat med ekstramateriale. Totalt 160 sider, indbundet. .
 1989: Albumklubben Comics nr. 40. Tintin: Rackham den Rødes skat. .
 2006: Tintins oplevelser (retroudgave). Rackham den Rødes skat. 2. udgave. Carlsen Comics, . Fra 2. oplag, 2012, Cobolt, .
 2008: Tintins oplevelser nr. 12 (minicomics). Rackham den Rødes skat. Carlsen, .
 2011: Tintins oplevelser (ny standardudgave). Rackham den Rødes skat. Cobolt, .
 2012: Tintins oplevelser (gigantudgave). Rackham den Rødes skat. Cobolt, .

Referencer

Eksterne henvisninger 
 Rackham den Rødes skat på ComicWiki

Tintin-album
Litteratur i 1944
Sørøveri i fiktion
Enhjørningens hemmelighed

Enhjørningens hemmelighed (fransk originaltitel Le Secret de la Licorne) er det elvte album i tegneserien om Tintins oplevelser. Det er skrevet og tegnet af den belgiske tegneserieskaber Hergé og blev udgivet i 1943. Det er den første del af to, hvor den anden er Rackham den Rødes skat, der udkom året efter.

Albummet handler om den unge reporter Tintin, hans hund Terry og hans gamle ven kaptajn Haddock, der opdager en gåde som Haddocks forfader, sir Francis Haddock, har efterladt og som kan lede dem til piraten Rackham den Rødes skat. For at løse gåden skal de få fat i tre identiske modelskibe af Rackhams skib Enhjørningen, men opdager at nogle kriminelle også er ude efter dem, og er villige til at dræbe for at få fat i dem.

Dele af historien blev første gang udgivet på dansk i seriebladet Kong Kylie nr. 31–40,  1955. På grund af bladets lukning blev de sidste 40 sider forkortet til 4 sider, og slutningen blev ændret, fordi fortsættelsen Rackham den Rødes skat ikke blev udgivet.

Nogle franske udgaver 
1942-1942: Les aventures extraordinaires de Tintin et Milou, fortsat serie i Le Soir 11. juni 1942 – 14. januar 1943.
1944: Le secret de la Licorne, fortsat serie i Cœurs Vaillants nr. 8, 19. marts 1944 – nr. 17, 6. august 1944. Uafsluttet.
 1943: Les aventures de Tintin – Le secret de la Licorne, album fra Casterman. 62 tegneseriesider i farver.

Danske udgaver 
Føljetoner
 1955: Enhjørningen"s hemmelighed. Fortsat serie i Kong Kylie nr. 31, fredag 29. juli 1955 – nr. 40, fredag 30. sept. 1955. Stærkt forkortet.
 1961: Eenhjørningens hemmelighed. Fortsat serie i Politiken nr. 255, fredag 16. juni 1961 – nr. 33, torsdag 2. november 1961.
 1968: „Enhjørningen“s hemmelighed. Fortsat serie i fart og tempo nr. 14, fredag 5. april 1968 – nr. 31, fredag 2. august 1968.
 1979-1980: 'Enhjørningen's hemmelighed. Fortsat serie i Politiken nr. 202, søndag 29. april 1979 – nr. 269, søndag 29. juni 1980.
 1980-1982: »Enhjørningen«s hemmelighed. Fortsat serie i Århus Stiftstidende søndag 29. juni 1980 – søndag 17. januar 1982.
 ca. 1981: »Enhjørningen«s hemmelighed. Fortsat serie i Billed-Bladet.
Album
 1960: Tintins oplevelser nr. 11 (gammel standardudgave). „Enhjørningen”s hemmelighed. Illustrationsforlaget. Genoptryk har .
 1982: Tintins oplevelser (dobbeltbind) „Enhjørningen”s hemmelighed & Rackham den Rødes skat med ekstramateriale. Totalt 160 sider, indbundet. .
 1989: Albumklubben Comics nr. 36. Tintin: „Enhjørningen”s hemmelighed. .
 2006: Tintins oplevelser (retroudgave). »Enhjørningen«s hemmelighed. 2. udgave. Carlsen Comics, . Fra 2. oplag, 2012, Cobolt, .
 2008: Tintins oplevelser nr. 11  (minicomics). »Enhjørningen«s hemmelighed. Carlsen, .
 2011: Tintins oplevelser (ny standardudgave). »Enhjørningen«s hemmelighed. Cobolt, .
 2012: Tintins oplevelser (gigantudgave). »Enhjørningen«s hemmelighed. Cobolt, .

Referencer

Eksterne henvisninger 
 Enhjørningens hemmelighed på ComicWiki 

Tintin-album
Litteratur i 1943
Sørøveri i fiktion
Mission til Månen

Mission til Månen (tidligere Månen tur-retur, 1. del, fransk originaltitel Objectif Lune) er det sekstende album i tegneserien om Tintins oplevelser. Det er skrevet og tegnet af den belgiske tegneserieskaber Hergé og blev udgivet i 1953. Albummet handler om Tintin og kaptajn Haddock, der modtager en invitation fra professor Tournesol om at komme til Syldavien, hvor han arbejder på et hemmeligt projekt i et topsikret forksningscenter. Det viser sig at det er en måneraket. Da fremmede agenter overtager prøveraketten som derfor må destrueres.

Det er den første del af to, hvor den anden er De første skridt på Månen, der udkom året efter.
Historien i de to album er også udgivet som dobbeltalbum to gange.

Nogle franske udgaver 
1950 & 1952-1953: Les nouvelles aventures de Tintin et de Milou – On a marché sur la lune ..., fortsat serie i Tintin nr. 13, 30. marts 1950 – nr. 36, 7. september 1950. (24 sider) og  nr. 15, 9. april 1952 – nr. 52, 30. december 1953. (94 sider, første side er et resumé). Side 1-55 (til og med nr. 43, 22. oktober 1952) med tilføjede tegninger bliver senere ombrudt til albummet Objectif Lune, og side 56-118 bliver til albummet On a marché sur la Lune.
 1953: Les aventures de Tintin – Objectif Lune, album fra Casterman, 62 tegneseriesider i farver.

Danske udgaver 
Føljetoner
 1959: Fortsat serie uden titel i Politiken nr. 276, tirsdag 7. juli 1959 – nr. 52, lørdag 21. november 1959.
 1987-1989: Månen tur-retur 1. del. Fortsat serie i Århus Stiftstidende søndag 27. december 1987 – søndag 12. marts 1989.

Album
 1962: Tintins oplevelser nr. 7 (gammel standardudgave). Månen tur-retur, 1. del. Illustrationsforlaget. Genoptryk har .
 1988: Tintins oplevelser (dobbeltbind) Månen tur-retur, 1.-2. del, med ekstramateriale. Totalt 160 sider, indbundet. .
 2007: Tintins oplevelser (retroudgave). Mission til Månen. 2. udgave. Carlsen Comics, . Fra 2. oplag, 2014, Cobolt, .
 2009: Tintins oplevelser nr. 16 (minicomics). Mission til Månen. Cobolt, .
 2012: Tintins oplevelser (ny standardudgave). Mission til Månen. Cobolt, .
 2019: Tintins oplevelser (jubilæumsudgave). Tintin på Månen – det samlede eventyr. Totalt 136 sider, indbundet. Cobolt, .

Referencer

Eksterne henvisninger 
 Mission til Månen på ComicWiki

Tintin-album
Litteratur i 1953
Sænketunnel

En sænketunnel er en type af undervandstunnel bygget af segmenter konstrueret på land og siden sejlet hen, sænket på plads og sat sammen. Sænketunneler bliver tit brugt til vej-og jernbaneforbindelser på tværs af floder, æstuarier, hav-kanaler, og havne. Sænketunneler bliver ofte brugt sammen med andre slags tunneler i yderpunkterne, så som cut and cover eller borede tunneler, hvilket ofte er nødvendigt for at fortsætte tunnelen fra vandkanten til tunnelindgangen på landoverfladen.

Tunneler
Dian Sørensen

Dian Sørensen er en tidligere amerikansk fodboldspiller.

Sørensen startede sin karriere i Næstved, og har har spillet WR/QB/RB/DE/DB/KR/PR/K/P. Han har spillet for bl.a. Roskilde Kings, Århus Tigers, Hvidovre Stars og Kentucky Wesleyan.

Amerikansk fodbold i Danmark
Sportsfolk fra Danmark
Esbjerg Rock Festival

Esbjerg Rock Festival var en årlig musikfestival afholdt i årene 1991-2018 i Vognsbølparken, Esbjerg. Trods navnet var festivalen kendt for et bredt og folkeligt musikprogram af klassiske danske og internationale navne indenfor genrerne pop og rock. I de seneste år var programmet især fokuseret på musik fra 1980'erne, hvilket gjorde at festivalen i folkemunde oftest kaldtes "80'er rock" og tilsvarende.

Festivalen blev promotet af SHB, Søren Højberg Booking, som dog i 2018 havde overdraget festivalens afholdelse til en fond og forening. Efter 2018-udgaven annoncerede foreningen at den grundet dårlig økonomi ville opløse sig selv, og at dette formentlig blev den sidste udgave af festivalen.

Festivalen gennem årene

Referencer

Eksterne henvisninger 
Festivalens websted (arkiveret)
Festival-side på Søren Højberg Bookings websted 
Festivalen på Facebook 
Festivalen på Twitter 

Musikfestivaler i Danmark
Rock Festival
Etableret i 1991
Roskilde Kings

Roskilde Kings er en amerikansk fodboldklub fra Roskilde på Sjælland. Klubben spiller under Dansk Amerikansk Fodbold Forbund.

Roskilde Kings har vundet fire danske mesterskaber, den såkaldte Mermaid Bowl. Senest i 2005.

Amerikansk fodbold i Danmark
Klaus Johannis

Klaus Werner Johannis (på rumænsk Iohannis; født 13. juni 1959 i Sibiu) er en rumænsk politiker. Han har været borgmester i byen Sibiu i Transsylvanien siden 2000 og siden den 28. juni 2014 har han været formand for det Nationalliberale parti (PNL). Han blev valgt Rumæniens præsident den 16. november 2014 og blev sat ind på posten den 21. december 2014.

Baggrund 
Johannis tilhører det tyske mindretal i Rumænien. Han har læst fysik på Universitetet Babes-Bolyai i Cluj. Efter studiet arbejdede han som lærer på forskellige gymnasier i Sibiu. Fra 1997 til 2000 var han skoleinspektør.

Politisk aktivitet 
I 2000 blev Johannis valgt som borgmester i Sibiu, støttet af det Demokratiske Forum for Tyskerne i Rumænien - den tyske mindretals forening.
Han blev genvalgt i 2004 med 88,7 % af stemmerne. Han har opnået at Sibiu blev valgt til Europæisk kulturhovedstad i 2007 (sammen med Luxemburg). Under Johannis blev det gamle bycentrum renoveret, byens infrastruktur (gader, vand, kloak, elforsyning) blev fornyet og lufthavnen blev udvidet.
Klaus Johannis blev genvalgt i 2008 med over 80 % af stemmerne og igen i 2012 med næsten 78 %.
Den 28. juni 2014 blev Klaus Johannis valgt som formand for det Nationalliberale parti (PNL). Partiet har også udnævnt ham som kandidat til præsidentvalget den 2. november 2014 hvor han har fået 30,37 % af stemmerne (andenplads efter Rumæniens premierminister Victor Ponta som har fået 40,44 %). Klaus Johannis blev valgt til Rumæniens præsident i valgets anden runde den 16. november 2014 med knap 55 % af stemmerne.

Dekorationer og medaljer 
 Johannis er æressenator af Universitetet Babes-Bolyai
 2006: Bundesverdienstkreuz
 2007: Ridder af Rumæniens Stjerne
 2008: Solidaritetens Stjerneorden, Italien
 2009: Æresfortjensttegnet for Republikken, Østrig
 2009: Fortjenstordenen, Luxembourg
 2009: Kroneordenen, Belgien
 2010: Æresplakette for Forbundet af Hjemstavnsfordrevne (Bund der Vertriebenen), Tyskland
 2010: Den Jødiske Fællesskabets venskabsmedalje, Rumænien
 2014: Bundesverdienstkreuz, 1. klasse, Tyskland

Referencer

Eksterne henvisninger 
 Hjemmeside 

Rumæniens præsidenter
Nuværende statsoverhoveder
Politikere fra Rumænien